Document ID: 32006R1201

32006R1201
L 218/10
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1201/2006 НА КОМИСИЯТА
от 8 август 2006 година
за установяване на коефициентите за претегляне, които да се използват за изчисляване на пазарната цена в Общността за кланични трупове на свине за 2006-2007 пазарна година
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид като взе предвид Регламент (ЕИО) № 2759/75 от 29 октомври 1975 г. относно общата организация на пазара на свинско месо (1), и по-специално член 4, параграф 6 от него,
като има предвид, че:
(1)
Пазарната цена в Общността за кланични трупове на свине, упомената в член 4, параграф 2 от Регламент (ЕИО) № 2759/75, трябва да бъде установена на основата на цените, регистрирани във всяка държава-членка на представителните пазари на Общността и претеглени посредством коефициенти, които отразяват относителния брой на поголовието свине във всяка държава-членка.
(2)
Тези коефициенти следва да бъдат определени на основата на бройката свине, преброена в началото на месец декември всяка година в съответствие с Директива 93/23/ЕИО на Съвета от 1 юни 1993 г. относно статистическите изследвания, провеждани в свиневъдството (2).
(3)
С оглед на резултатите от преброяването през месец декември 2005 г. следва да се определят нови коефициенти за претегляне за 2006-2007 пазарна година и Регламент (ЕО) № 1358/2005 следва да се отмени (3).
(4)
Тъй като 2006-2007 пазарна година започва на 1 юли 2006 г., настоящият регламент следва да се прилага от тази дата.
(5)
Мерките, предвидени с настоящия регламент, са в съответствие със становището на Управителния комитет по свинското месо,
ПРИЕ НАСТОЯЩИЯ РЕГЛАМЕНТ:
Член 1
Коефициентите за претегляне, посочени в член 4, параграф 2 от Регламент (ЕИО) № 2759/75, са определени в приложението към настоящия регламент.
Член 2
Регламент (ЕО) № 1358/2005 се отменя.
Член 3
Настоящият регламент влиза в сила в деня след публикуването му в Официален вестник на Европейския съюз.
Той се прилага от 1 юли 2006 г.
Настоящият регламент е задължителен в своята цялост и се прилага пряко във всички държави-членки.
Съставен в Брюксел на 8 август 2006 година.

Labels: 2
17
6